ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 17 /2553เรื่อง ร่างข้อกําหนดว่าด้วยสิทธิและหน้าที่ของผู้ออกใบสําคัญ แสดงสิทธิอนุพันธ์และผู้ถือใบสําคัญแสดงสิทธิอนุพันธ์ อาศัยอํานาจตามความในข้อ 11 แห่งประกาศคณะกรรมการกํากับตลาดทุน ที่ ทจ. 15/2553 เรื่อง การออกและการเสนอขายใบสําคัญแสดงสิทธิอนุพันธ์ ลงวันที่ 1 เมษายน พ.ศ. 2553 สํานักงานออกข้อกําหนดไว้ดังต่อไปนี้ข้อ ๑ ในประกาศนี้ "ข้อกําหนดสิทธิ" หมายความว่า ข้อกําหนดว่าด้วยสิทธิและหน้าที่ของผู้ออกใบสําคัญแสดงสิทธิอนุพันธ์และผู้ถือใบสําคัญแสดงสิทธิอนุพันธ์ข้อ ๒ ร่างข้อกําหนดสิทธิของใบสําคัญแสดงสิทธิอนุพันธ์จะต้องมีความชัดเจนและไม่มีข้อกําหนดที่เป็นการเอาเปรียบคู่สัญญาอย่างไม่เป็นธรรม โดยต้องมีรายละเอียดของรายการทั่วไปตามข้อ 3 และรายละเอียดของรายการเฉพาะกรณีตามข้อ 4ข้อ ๓ ร่างข้อกําหนดสิทธิต้องมีรายละเอียดของรายการทั่วไปอย่างน้อยดังต่อไปนี้ (1) รายละเอียดเกี่ยวกับผู้ออกใบสําคัญแสดงสิทธิอนุพันธ์ (2) วันเริ่มและวันสิ้นสุดการมีผลใช้บังคับของข้อกําหนดสิทธิ (3) กฎหมายที่ใช้บังคับกับข้อกําหนดสิทธิซึ่งกําหนดให้ใช้กฎหมายไทย (4) ลักษณะสําคัญของใบสําคัญแสดงสิทธิอนุพันธ์ (5) สิทธิและเงื่อนไขตามใบสําคัญแสดงสิทธิอนุพันธ์ (6) วิธีการใช้สิทธิตามใบสําคัญแสดงสิทธิอนุพันธ์ ซึ่งรวมถึงกําหนดเวลาการใช้สิทธิ การปรับอัตราและราคาการใช้สิทธิ (7) วิธีการจัดทําทะเบียนผู้ถือใบสําคัญแสดงสิทธิอนุพันธ์และการลงทะเบียนการโอนใบสําคัญแสดงสิทธิอนุพันธ์ (8) หน้าที่ของบริษัทที่ออกใบสําคัญแสดงสิทธิอนุพันธ์ (9) เหตุผิดนัด และผลของการผิดข้อกําหนดหรือเงื่อนไขในข้อกําหนดสิทธิ (10) การแก้ไขเปลี่ยนแปลงข้อกําหนดสิทธิ (11) การประชุมผู้ถือใบสําคัญแสดงสิทธิอนุพันธ์ (12) ตัวอย่างตราสารกํากับใบสําคัญแสดงสิทธิอนุพันธ์ที่มีรายการตามข้อ 5ข้อ ๔ ร่างข้อกําหนดสิทธิต้องมีรายละเอียดของรายการเฉพาะกรณีอย่างน้อยดังต่อไปนี้ (1) ในกรณีเป็นการเสนอขายใบสําคัญแสดงสิทธิอนุพันธ์ที่มีทรัพย์สินเป็นประกันไม่ว่าทั้งหมดหรือบางส่วน (ก) รายละเอียดเกี่ยวกับทรัสตี (ข) รายละเอียดของหลักทรัพย์อ้างอิงที่โอนให้กับทรัสตี ซึ่งต้องระบุถึงประเภทและจํานวนของหลักทรัพย์อ้างอิงดังกล่าว (ค) ขั้นตอน ระยะเวลา และเงื่อนไขในการโอนและถอนการโอนหลักทรัพย์อ้างอิง (ง) อํานาจ หน้าที่ และความรับผิดชอบของทรัสตี (จ) การแต่งตั้งหรือการเปลี่ยนแปลงทรัสตี (2) ในกรณีเป็นการเสนอขายใบสําคัญแสดงสิทธิอนุพันธ์ที่มีผู้ค้ําประกันการชําระหนี้หรือภาระผูกพันตามใบสําคัญแสดงสิทธิอนุพันธ์ (ก) รายละเอียดเกี่ยวกับผู้ค้ําประกัน (ข) เงื่อนไขของการค้ําประกัน (3) ในกรณีใบสําคัญแสดงสิทธิอนุพันธ์ที่เสนอขายเป็นหลักทรัพย์จดทะเบียนในตลาดหลักทรัพย์ ให้ระบุรายละเอียดเกี่ยวกับการใช้สิทธิ หน้าที่ และเงื่อนไขอันเนื่องมาจากกรณีที่มีการเพิกถอนใบสําคัญแสดงสิทธิอนุพันธ์ออกจากการเป็นหลักทรัพย์จดทะเบียนข้อ ๕ ตราสารกํากับใบสําคัญแสดงสิทธิอนุพันธ์ต้องมีรายการอย่างน้อยดังต่อไปนี้ (1) ชื่อเฉพาะของใบสําคัญแสดงสิทธิอนุพันธ์(2) ลักษณะของใบสําคัญแสดงสิทธิอนุพันธ์ (3) ชื่อของหลักทรัพย์อ้างอิงหรือดัชนีหลักทรัพย์อ้างอิง(4) ชื่อผู้ออกใบสําคัญแสดงสิทธิอนุพันธ์ (5) จํานวนหน่วยตามสิทธิของผู้ถือใบสําคัญแสดงสิทธิอนุพันธ์ (6) ชื่อผู้ถือใบสําคัญแสดงสิทธิอนุพันธ์ (7) เลขที่อ้างอิงของผู้ถือใบสําคัญแสดงสิทธิอนุพันธ์ตามทะเบียนผู้ถือใบสําคัญแสดงสิทธิอนุพันธ์ (8) วัน เดือน ปีที่ออกใบสําคัญแสดงสิทธิอนุพันธ์ และวัน เดือน ปีที่สิ้นสุดอายุของใบสําคัญแสดงสิทธิอนุพันธ์ (9) ชื่อทรัสตี (ถ้ามี) (10) ชื่อผู้ค้ําประกันการชําระหนี้ตามใบสําคัญแสดงสิทธิอนุพันธ์ที่เสนอขาย (ถ้ามี)(11) การชําระหนี้ของผู้ออกใบสําคัญแสดงสิทธิอนุพันธ์เมื่อมีการใช้สิทธิตามใบสําคัญแสดงสิทธิอนุพันธ์ซึ่งต้องระบุอย่างชัดเจนว่าจะชําระหนี้โดยการส่งมอบเงินสดหรือหลักทรัพย์อ้างอิง (12) มีข้อความที่ระบุว่าใบสําคัญแสดงสิทธิอนุพันธ์นี้ออกตามข้อกําหนดว่าด้วยสิทธิและหน้าที่ของผู้ออกใบสําคัญแสดงสิทธิอนุพันธ์และผู้ถือใบสําคัญแสดงสิทธิอนุพันธ์ ซึ่งผู้ออกใบสําคัญแสดงสิทธิอนุพันธ์ได้จัดทําขึ้นและถือเป็นข้อผูกพันระหว่างผู้ออกใบสําคัญแสดงสิทธิอนุพันธ์กับผู้ถือใบสําคัญแสดงสิทธิอนุพันธ์ โดยผู้ถือใบสําคัญแสดงสิทธิอนุพันธ์สามารถขอตรวจดูข้อกําหนดสิทธิดังกล่าวได้ในสถานที่ที่กําหนด (13) ลายมือชื่อผู้มีอํานาจลงนามผูกพันของผู้ออกใบสําคัญแสดงสิทธิอนุพันธ์หรือนายทะเบียนหลักทรัพย์ข้อ ๖ ร่างข้อกําหนดสิทธิที่ยื่นมาพร้อมกับคําขออนุญาตเสนอขายใบสําคัญแสดงสิทธิอนุพันธ์ที่ออกใหม่ จะไม่ระบุข้อมูลที่เกี่ยวกับตราสารและข้อมูลเฉพาะสําหรับการเสนอขายใบสําคัญแสดงสิทธิอนุพันธ์ในครั้งนั้นก็ได้ แต่ต้องยื่นข้อมูลดังกล่าวก่อนวันที่แบบแสดงรายการข้อมูลมีผลใช้บังคับข้อ ๗ ในกรณีที่ผู้ยื่นคําขออนุญาตเสนอขายใบสําคัญแสดงสิทธิอนุพันธ์ได้แสดงความประสงค์ที่จะใช้ข้อกําหนดสิทธิที่มีรายการและข้อมูลไม่ต่างจากร่างข้อกําหนดสิทธิมาตรฐานที่สํานักงานยอมรับ ให้ถือว่าผู้ยื่นคําขออนุญาตได้ยื่นร่างข้อกําหนดสิทธิมาพร้อมกับการยื่นคําขออนุญาตเสนอขายใบสําคัญแสดงสิทธิอนุพันธ์แล้ว และให้ถือว่าร่างข้อกําหนดสิทธิดังกล่าวผ่านการพิจารณาของสํานักงานแล้วข้อ ๘ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 13 พฤษภาคม พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อกําหนดรายการและสาระสําคัญอย่างน้อยที่ผู้ยื่นคําขออนุญาตเสนอขายใบสําคัญแสดงสิทธิอนุพันธ์จะต้องจัดให้มีในร่างข้อกําหนดว่าด้วยสิทธิและหน้าที่ของผู้ออกใบสําคัญแสดงสิทธิอนุพันธ์และผู้ถือใบสําคัญแสดงสิทธิอนุพันธ์ จึงจําเป็นต้องออกประกาศนี้